今年遊戲界都離不開兩大話題,一就係新主機,而另一樣就係串流遊戲服務。Google 嘅Stadia 同 Microsoft嘅 xCloud 雖然兩者性質上有一定分別,但係在於機民眼中,兩者都係全新嘅遊戲方式,亦令到唔少傳統嘅Gamer開始重新留意遊戲機硬件上嘅配置。
好多野一日未出都唔知情況,有朋友已經開始準備未來唔駛再買實體遊戲,又或者連下載版都唔再需要,但Xbox 遊戲部嘅大佬 Phil Spencer就指出xCloud 呢類遊戲方式要成為主流,都仲有非常長嘅時間。佢舉左幾個唔同嘅例子:佢話Netflix 到依家已經有20年歷史,但要人人都好方便咁用都需要好長時間去發展,使用習慣同技術唔係一兩年之間就可以改變,而係需要一個好長嘅時間去慢慢改。
配合住Azure,Microsoft 已經準備以世界性規模去推廣有關技術及系統;而佢地嘅Xbox Game Pass亦好似遊戲版Netflix,相信隨住時間發展,未來xCloud 呢類遊戲串流平台亦會成為遊戲界主流,不過好似Phil 咁講,唔會係呢一兩年嘅事囉。